
I. ВЪВЕДЕНИЕ

Настоящата стратегия определя развитието на ПГИТ „Рачо Стоянов“ – Дряново, през следващите пет години в периода 2025-2030 година, чрез оптимизиране и обновяване на технологиите, методите, средствата и организацията на дейностите в съответствие с приоритетите за развитие на образованието в Република България и принципите на общото европейско образователно пространство.
Стратегията е резултат от осъзнатата в училищната общност необходимост от промяна и нужда от превръщането на училището в организатор, създаващ условия за личностно развитие на учениците чрез формиране на ключови компетентности и способности за самостоятелно усвояване на знания и умения.
Настоящата стратегия за развитието на ПГИТ „Рачо Стоянов“ – Дряново за периода 2025/2030 година очертава в дългосрочен план пътя и насоките за развитие, основните тенденции, цели, задачи и приоритети в дейността на училищната институция, както и ресурсите, с които училището ще постигне нейното изпълнение. С реализирането на стратегията ще се отговори на очакванията на всички участници в образователния процес:
· учениците – създаване на оптимални условия за обучение, възпитание и развитие на всеки ученик съобразно индивидуалните му способности и потребности чрез изграждане на образователно пространство, в което всеки ученик да намери себе си, да почувства и съпреживее ситуация на успех в процеса на своето обучение;
· родителите – удовлетворяване на очакванията за съвременна организация на образователния процес и постигане на по-високо качество и резултати от училищното образование;
· обществото и пазара на труда – изграждане у учениците на социално-значими жизнени ценности, професионално-личностни компетенции, които да отговарят на потребностите на обществото.
· педагогически специалисти – формиране у учителите на нагласа за непрекъснато образование, саморазвитие и самореализация.



2
Нормативна основа на стратегията

Стратегията за развитие на училището се основава върху приоритетите, целите и стандартите, заложени в следните документи:
1. Правна рамка на ЕС.
1.1. Препоръка на Европейския парламент и Съвета от 12.02.2001 г. за европейско сътрудничество при оценяване качеството на училищното образование;
1.2. Препоръка на Европейския парламент и Съвета от 18.06.2009 г. за приемане на Европейска референтна рамка за осигуряване на качеството в професионалното образование и обучение;
2. Национална правна рамка
2.1. 	Разработването на стратегия за развитието е съобразена със следните национални стратегически документи:
· Национална програма за развитие „България 2030“, , приета с Протокол 67 на МС от 02.12.2020 г.;
· Стратегическа рамка за развитие на образованието, обучението и ученето в Република България (2021 – 2030), приета с Протокол № 13 на Министерския съвет от 24.02.2021 г.;
· Стратегия за възпитателната работа в образователните институции 2019  – 2030 г.;
· Национална програма за превенция на насилието и злоупотребата с деца 2023 – 2026, приета с Решение № 51 от 23.01.2023 г на Министерския съвет от 26.01.2023г.;
· Национална стратегия за детето (2018 – 2030 г.);
· Националната стратегия за младежта (2021-2030), приета с Решение на 48-ото Народно събрание на 31 януари 2023 г.;
· Национална програма за закрила на детето (2019 г.);
· Национални програми за развитие на образованието и др.
2.2. Стратегията за развитие на училището се разработва в съответствие с изискванията на:
· Закон за предучилищното и училищното образование ( вкл. промените от 2023 г.);
· Закона за закрила на детето;
· Закон за защита на личните данни;
· Закона за защита от дискриминацията;

· Закон за здравословни и безопасни условия на труд;
· Държавни образователни стандарти;
· Механизъм за съвместна работа на институциите по обхващане, включване и предотвратяване на отпадането от образователната система на деца и ученици в задължителна предучилищна и училищна възраст;
· Механизъм за противодействие на тормоза и насилието в институциите в системата на предучилищното и училищното образование и др.

В съответствие с посочените по-горе документи в центъра на процеса на образование, възпитание и социализация в общността се поставя детето с неговите интереси и потребности.
Настоящата стратегия за развитие на ПГИТ „Рачо Стоянов“ – Дряново е разработена на основание чл. 70, чл. 263, ал. 1, т. 1 от Закон за предучилищното и училищно образование и чл. 7 от Закона за финансовото управление и контрол в публичния сектор, Областна и Общинска стратегията за подкрепа на личностно развитие на деца и ученици в Област Габрово и спецификата на училището.
Стратегията за развитие на ПГИТ „Рачо Стоянов“ – Дряново обхваща периода от 2025 до 2030 година и е гласувана на педагогически съвет на 11.09.2025 година.

II. АНАЛИЗ НА АКТУАЛНОТО СЪСТОЯНИЕ НА УЧИЛИЩЕТО.

1. Профил на училището

        Училищното образование в ПГИТ „Рачо Стоянов” - Дряново включва обучението и                   възпитанието на ученици от VІІІ до ХІІ клас и осигурява условия за завършването на клас и степен на образование и на трета степен на професионална квалификация.
   ПГИТ „Рачо Стоянов” - Дряново е общинско училище, финансирано от общинския бюджет на         община Дряново.
              Към 2025 г. ПГИТ „Рачо Стоянов” – Дряново, предоставя средно общо и професионално     образование и придобиване на степен на професионална квалификация по следните специалности:


·  „Икономика и мениджмънт“
· „Организация на туризма и свободното време“
· „Машини и системи с ЦПУ“/дуална система на обучение/
       Обучението се осъществява по утвърдени от МОН учебни планове и програми. С решение на     ПС ежегодно се приема училищен учебен план за всеки клас, професия и специалност.
       Брой педагогически персонал към 11 септември 2024 година – 11. Брой ученици и брой паралелки към 15 септември 2025 година:
· брой ученици - 72 дневна форма на обучение и 23 ученици в самостоятелна форма на обучение;
· брой паралелки- 6;
· педагогически състав – 11;
· непедагогически състав – 2.5.
Осъществява разширена подготовка по български език и литература и специални предмети. Създават се условия и за допълнителна подготовка, която цели развитието и подкрепата всеки ученик в съответствие с възрастта, потребностите, способностите и интересите му. Приоритет в дейността на училището е качественото обучение по всички учебни предмети и постигане на добри резултати на НВО в VII, X клас и ДЗИ, които да бъдат съизмерими с резултатите на местно и национално ниво
Ежегодно учениците участват в множество олимпиади, състезания от Националния календар на МОН, национални състезания.
При необходимост училището осигурява алтернативни форми на обучение –индивидуална и самостоятелна.
ПГИТ „Рачо Стоянов“ развива и подкрепя ученическото самоуправление. Към училището функционира Ученически съвет (УС), който работи по изработен за всяка учебна година План за работа. Членовете на УС поддържат актуални новини на Facebook страницата на училището и подготвят информации за училищния вестник.
ПГИТ „Рачо Стоянов“ работи в партньорство с Обществения съвет, с органите на местната власт и с редица неправителствени организации.В училището има две синдикални структури, което оказва положително влияние върху регулиране на трудовите отношения на педагогическия и непедагогическия персонал с директора на училището. Същите участват и при разработване на вътрешно училищните правилници, правила и процедури.
Всички класни стаи и кабинети разполагат с мултимедия и интернет. Училището е обезпечило с електронни устройства 100% от учителската колегия. Изграден е образователен център по Национална програма „Изграждане на училищна STEM среда”, който функционира от тази учебна 2025/2026 година. Там се провеждат часове от училищния учебен план, занятия на групи за занимания по интереси и различни училищни мероприятия. 
Училището е включено в Списъка на иновативните училища в Република България от учебната 2025/2026 година, с което се поставят основите на иновативното управление, дигитализацията и организацията на учебния процес в училище.
Училището има абонаменти за различни образователни платформи: Уча. се, учителите ползват и безплатни образователни платформи и електронни учебници.
Училищната библиотека на ПГИТ разполага с интернет, богат книжен фонд и осигурява информация по изучаваните учебни дисциплини и резервни комплекти от учебници и учебни помагала. Библиотечните единици периодично се актуализират, особено във връзка с новите учебни програми. В рамките на делегирания бюджет се извършва периодично обновяване на обзавеждането и оборудването на класните стаи и  кабинетите.
Компютърните зали са с локална интернет мрежа; в цялата сграда на училището има постоянен достъп до безжичен интернет. Училищният двор е в добро състояние с реновирани спортни площадки.
Изградена e електронна система за външно и вътрешно видео наблюдение, физическа охрана и СОД.
2. АНАЛИЗ НА ФАКТОРИТЕ НА ВЪТРЕШНАТА И ВЪНШНАТА СРЕДА НА ПГИТ „РАЧО СТОЯНОВ“
2.1. PEST анализ

Външните фактори поставят редица предизвикателства пред развитието на образователната система. Училището като институция функционира в условията на рискова среда, която оказва силно влияние върху личността на учениците, мотивацията им за учене, а също така и върху поведението им. Основният очертаващ се проблем е свързан с
намирането на адекватна и успешна реакция за преодоляване на отрицателното въздействие.
Анализ на тенденциите на външната среда


	Среда
	Тенденции
	Последствия

	Политическа
	Рязко противопоставяне на страните в социално-политическото пространство във външен план.
	Училището изисква много по- внимателен подход към поставяните теми и въпроси особено по дисциплините от обществените науки и гражданско образование, както и по хуманитарни дисциплини.

	
	Рязко противопоставяне на страните в социално-политическото пространство във външен план.
	1. Появяват се различни перспективи като бъдещо
икономическо и социално развитие – нещо, на което образованието трудно може да отговори.
2. Изисква се гъвкава философия на образование с цел смяна на учебни програми за удоволетворяване на изискванията на обществото и на
пазара.

	Икономическа
	Постоянно променяща се икономика като структура и като развитие.
	1. Промяна в съдържанието на учебните програми с цел
удоволетворяване на изискванията на новосформираните
икономически структури.
2. Адекватно обучение на педагогическите специалисти в новата среда.
3. Появяване на нови академични специалности, предполагаща също и появата на нови такива в сферата на средното образование.
4. От т.3 следва и динамизиране на
обучението на учители от тази позиция.

	
	„Залязване” на значението на определени професии.
	Безработица и липса на приспособимост на част от
населението.

	
	Високо заплащане в сферата на услугите.
	Липса на мотивация за личностно и
професионално самоусъвършенстване.



	
	
	Самоусъвършенстването е само в
основата на стоапанската структура, в която се работи.

	Социална
	Влошаване на демографските показатели.
	Намаляване броя на учениците.

	
	Външни на образователната система влияния, утвърждаващи идеали, коренно различни от образователно-възпитателните в рамките на системата.
	1. Ниска мотивация за учене.
Негативно отношение към училището. Очертаваща се криза за учителски кадри, нежелание на студентите да се реализират в
учителската професия.
2. Отрицателно влияние на средата върху възпитанието на учениците и
мотивите за учене.

	
	Неяснота относно перспективите на обществено развитие.
	1. Психологическа плахост сред населението. Това води до незаинтересованост на родителите
към обучението на децата им, което от своя страна се прехвърля като абсолютно задължение към училището като институция.
2. Изисквания към училището, които са вменени и не
представляват част от дейността му.
3. Като следствие от т.2 се
наблюдава драстичен срив в мотивацията на учителите.

	Технологична
	Промяна във философията по отношение на използване на ИТ системите
	Пълна промяна или поне
премахване на част ИТ системите, които първо не са ергономични и второ не са екологични (премахване
на принтерите и отказ от употреба на хартия)

	
	Промяна във визията и съдържанието на педагогическите технологии.
	1. Изоставане на педагогическия персонал по отношение на новите информационни системи.
2. Разминаване на разбиранията на ученици, учители и общество по отношение на смисъла и ползата от употреба на ИТ системите.
3. Въпросът, който предстои и очаква своя отговор е – до каква степен технологиите са полезни за
образованието в отделните дисциплини и съществува ли



	
	
	компетентност по отношение на
боравенето с тях.

	Законова
	ЗПУО и държавни образователни стандарти
	С оглед на промяната на обстановката във всякакъв аспект, до каква степен предстои промяната
в ЗПУО и другите подзаконови актове, както и на ДОС.

	
	Осъвместяване на законодателствата на страните членки на ЕС в единна обща система за действие с цел посрещането на вътрешни и външни предизвикателства.
	Качествена промяна във философията на образователната система: нова образователна структура, организацията на обучение, гъвкавост и свобода на учебните планове и програми, ново
отношение към ученика и учителя и неговата квалификация и кариерно израстване, оптимизирана система на оценяване, форми за цялостна и издивидуализирана подкрепа на
учениците и др.



Изводи: Въздействието, което оказва външната среда върху българското училище, е противоречиво. Изразени негативни фактори са икономическата и социалната среда, които имат определящо значение за образователната система. Прогнозите за тяхното развитие и влияние са в зависимост от външни и вътрешно-политически фактори. При тази неопределеност е трудно да се предвиди тенденцията в развитието им. Може обаче да приемем на базата на сегашното им състояние, че те ще запазят негативното си въздействие върху образователната система.


2.2. SWOT АНАЛИЗ

Целта на SWOТ – анализа (силни, слаби страни, възможности и заплахи) е да се определи количествено и качествено състоянието на училището като система. Приложи се групов метод на работа с цел оценката да бъде по-обективна. Чрез него се поставя стратегическата диагноза и се извеждат стратегическите цели и мерки.

	СИЛНИ СТРАНИ
	ВЪЗМОЖНОСТИ

	
· Квалифициран педагогически персонал.

· Поддържане на относително постоянен брой на учениците в последните години, което осигурява финансова стабилност на училището в условията на делегиран бюджет.
· Мотивирани ученици, класирани по утвърдени критерии за прием в VІII клас и Наредба № 10 на МОН за гимназиален етап.
· Учениците се обучават по доказали своята ефективност училищни учебни планове, отговарящи на интересите им.
· Успешно представяне на различни олимпиади и конкурси.
· Привлекателна учебна среда.
· Добра техническа обезпеченост: мултимедия във всяка учебна стая, интерактивни дъски в кабинетите и част от класните стаи, електронни устройства.
· Цялостно покритие на сградата с безжичен интернет.
· Позитивен училищен климат.
· Добре	функционираща	електронна платформа.
· Електронна страница на училището и профил във фейсбук.
· Конструктивни отношения с родителите.
· Активен обществен съвет.
· Наличие на ученически съвет.
· Осигурени охрана, вътрешно и външно видеонаблюдение и регулиран пропускателен режим.
· Участие в разнообразни извънкласни дейности.
· Провеждане на учебни екскурзии.
· Ритуализация на училищния живот – униформа, химн, лого, знаме.
· Училище в региона, предлагащо средно професионално образование с придобиване на трета степен на квалификация по професия
· Налице са иновативни процеси
· Успешна реализация на завършилите ученици във всички сфери на стопанската дейност
· Мотивирани ученици, подбрани с изпит – национално външно оценяване по български език и литература и по математика
· Безопасна, подкрепяща и позитивна среда
· Много добро взаимодействие с       Русенския университет, Икономическия университет – Варна, УНСС – София, ТУ – Габрово, Стопанска академия – Свищов и други.
· Утвърдени благотворителни кампании

	
· Предоставяне	на	качествено образование.
· Включване на педагогическите специалисти в различни форми на квалификация.
· Засилени мерки за контрол на отсъствията и успеха на учениците.
· Подобряване на сградния фонд – чрез ремонт и оборудване на физкултурен салон, кабинети и класни стаи.
· Пълноценно функциониране на Обществения съвет.
· Ефективно ученическо самоуправление.
· Провеждане на индивидуални консултации с педагогически съветник на ученици и родители.
· Утвърждаване на традиции и символи на училището.
· Разширяване на обема на иновативните методи на преподаване.
· Развитие на проектно базираното обучение.




	· Развита	система	за	анкетиране	на родители, учители и ученици с цел
подобряване на комуникацията.
	

	СЛАБИ СТРАНИ
	ОПАСНОСТИ И РИСКОВЕ

	· Непълна реализация на план-приема на учениците;
· Формиране на маломерни паралелки;
· Намаляване броя на учениците, което води до намаляване бюджета на училището в условията на делегиран бюджет;
· Ефективност на работата на МО за повишаване подготовката на учителите и споделяне на добри практики;
· Липса на ефективна координация между отделни институции. 
· Липса на изграден работен екип от учители и ученици като партньори в разработване и реализиране на проекти. 
· Незаинтересованост и нежелание на част от родителите за сътрудничество с училището.
· Задълбочава се тенденцията за намаляване на учениците и паралелките, независимо от полаганите усилия и непрекъснато търсене на нови форми и методи на работа тази тенденция продължава.

	· Недостатъчен обществен авторитет на учителската професия.
· Недостиг на финансиране за модернизация на учебния процес.
· Намаляване на мотивацията за учене у учениците.
· Недостатъчно	познаване	на нормативната уредба от страна на част от педагогическите специалисти.
· Продължаващо задълбочаване
на неблагоприятните демографски тенденции и засилване на негативните им	ефeкти	върху	образователната система.
· ограничени финансови ресурси 
· влошаване на здравословното състояние на учителите и риска от професионални заболявания;
· претоварване на учителите с допълнителни дейности и задачи поради недостатъчен персонал;





III. МИСИЯ, ВИЗИЯ И ЦЕННОСТИ НА УЧИЛИЩЕТО

1. МИСИЯ

СЛОГАН „Професионализъм , градивност , интелект, традиция“

[bookmark: _Hlk176622045]ПГИТ „Рачо Стоянов” - Дряново е съвременно училище, в което екип от професионалисти, ученици и родители заедно създават ценностите, традициите и облика му и го развиват като модерно иновативно и силно конкурентно училище по икономика и техника с водещо място в град Дряново, в региона и в страната. 

Като образователна институция на първо място училището трябва да осъществява качествен образователен процес в съответствие с действащите образователни стандарти и учебни програми, като поддържа и осъвременява училищната среда и осигурява учители на високо професионално ниво и създава условия за личностно развитие на учениците чрез формиране на ключови компетентности и способности за самостоятелно усвояване на знания и умения.
Чрез цялостната си дейност училището възпитава граждански ангажирани и отговорни личности и утвърждава високи морални ценности като толерантност, родолюбие, съпричастност, инициативност, взаимопомощ.
Училището създава условия за реализация и развитие на индивидуалните качества и творческите заложби на учениците както в редовните учебни занятия, така и чрез провеждане на различни извънкласни и извънучилищни дейности.
2. ВИЗИЯ

     ПГИТ „Рачо Стоянов“ е училище на диалог и сътрудничество. То е привлекателно за учениците, създаващо среда за качествено образование, вдъхновяващо за учителите, приобщаващо за учениците, партньор за родителите, основаващо се на демократични принципи и подготвящо цялата общност за предизвикателствата на XXI век.
Чрез качествена образователна услуга с практическа насоченост, отговаряща на европейските стандарти, цялостната дейност на ПГИТ „Рачо Стоянов” – град Дряново, е подчинена на идеята да даде реален шанс на младите хора да бъдат конкурентноспособни на полето на глобалната икономика, да ценят свободната бизнес инициатива и да разгърнат своя потенциал.

Подкрепят се различните и нестандартни подходи и форми на обучение. 
• Училището ще запази своя облик и традиции и ще се развива в два етапа на гимназиална степен.
 • Постигането на качествен образователен процес се реализира с помощта на педагози, които имат съвременно мислене и могат успешно да приложат държавните образователни стандарти. 
• Училището разработва проекти и   програми  за придобиване на компетентности в съответствие с потребностите и интересите на учениците. 
• За да отговорим на потребностите и да дадем достъп до образование, както и за да предотвратим преждевременно отпадане и ранно напускане на училището прилагаме различни форми на обучение. Работим  за превенция на ранното напускане на училище и  предоставяне на равни възможности за приобщаване на децата и учениците от уязвими групи.
 • Ще продължим да изграждаме и модернизираме учебната и спортната база за постигане на заложените в мисията приоритети. 
• Съгласно  Наредбата за приобщаващо образование, осигуряваме  екип от специалисти, който подкрепя всеки ученик - надарените и изоставащи ученици. 
• Изработили сме Етичен кодекс на училищната общност, в създаването на който участват ПС, Общественият съвет и Ученическият съвет. 
• Създаваме  добри  условия и възможности за електронно обучение от разстояние.
Разширява се работата по оперативните програми на Европейския съюз и националните програми на Министерството на образованието и науката чрез разработване и участие в повече проекти, като по този начин се стимулират изявите и активността на учениците и се повишава образователната им мотивация и ангажираността им към училищната общност. 
Продължава сътрудничеството с Обществения съвет като представители на родителската общност, защото обединените усилия на учители, ученици и родители е най-голямата гаранция за просперитета на училището.




3. ЦЕННОСТИ И ПРИНЦИПИ

3.1. Ценности

Основните ценности при разработването на стратегията произтичат както от общоприетите училищни ценности, така и от действащите нормативни документи и политики в областта на образованието на национално и европейско ниво:
· Учене за знания и компетенции („Да се учим да учим!” ).
· Учене за практическо изпълнение на различни задачи и за самостоятелно справяне с професионалните задължения („Да се учим да правим!” ).
· Учене, насочено към изграждане на умения за комуникация с другите – да откриваме другите, да ги разбираме и да работим заедно за постигане на общи цели („Учене, за да живеем в разбирателство с другите” ).
· Учене, насочено към оцеляване в ситуации на промени, конфликти и кризи („Да се учим да бъдем!” ).
· Поставяне ученика в активна позиция, като се сменя фокусът на обучението от преподаване на знания към овладяване на ключови компетентности и създаване на комплекс от умения за действие в различни нестандартни ситуации.
· Стимулиране на способностите за критическо мислене, екипната работа, творчеството, предприемчивостта, социалната и емоционалната интелигентност, вземането на решения, езиковата и функционалната грамотност.
3.2. Принципи:
· 5.1. Законосъобразност – осигурява съответствие на целите и предлаганите мерки със законите и подзаконовите нормативни актове;
· 5.2. Всеобхватност – училищните политики да бъдат подчинени на образователната политика на местно, регионално и национално ниво и в съответствие с политиките на Европейския съюз.
· 5.3. Прозрачност – всички стратегически документи и вътрешни нормативни актове на училището да бъдат публично достъпни чрез електронната страница на ПГИТ.
· 5.4. Документиране – документиране на идеите, предложенията и изказванията в процеса на изготвяне на вътрешните нормативни актове и тяхното съхранение и архивиране.
· 5.5. Обратна връзка – получаване на отговори и реагиране на предложенията на участниците в комисиите и предложенията на педагогическия съвет, Училищното настоятелство и Обществения съвет.
· 5.6. Приемственост – продължаване прилагането на новите политики в образованието в рамките на образователната институция и същевременно съхраняване и мултиплициране на натрупания опит от предходните години.
· 5.7. Равнопоставеност – равни възможности за участие в планирането и реализирането на дейностите по изпълнение на стратегическите и оперативните цели за всички заинтересовани страни.

[bookmark: _Hlk176626406]IV. ЦЕЛИ НА ИНСТИТУЦИЯТА ПО ПРИОРИТЕТНИ ОБЛАСТИ

Основната дългосрочна цел на ПГИТ „Рачо Стоянов“ – Дряново, е предоставяне на качествено образование и повишаване авторитета и оценката на училището сред общността. Чрез квалифицирана педагогическа работа и изградена единна и ефективна система за управление да се осигури утвърждаването на училището като конкурентноспособно училище в габровската образователна система.
Стратегическите цели на училището са ориентирани към прилагане на постиженията на образователните политики в страната и тези на Европейския съюз. Отчитат се националните традиции, регионалните тенденции и общински политики на българското образование. Приоритет е необходимостта от ефективно прилагане на компетентностния подход, иновациите в образованието и на информационните и комуникационни технологии, използване на изградената от Министерството на образованието и науката система за обучение в електронна среда през платформата на Microsoft Teams в пълния ѝ капацитет.
Отчетени са потребностите на човешките ресурси и нуждата им от подкрепа, както и ролята на училището като обществен фактор в системата на образователните институции в общината и региона.
Приоритетна област 1. Качество на образованието и мерки за неговото
повишаване.
1.1. Планиране, организация и контрол на дейността на училището.
1.2. Поддържане на високо качество и ефективност в процеса на училищното образование съобразно индивидуалните способности и потребности на учениците чрез организиране на дейността на училището.
1.3. Обучение, ориентирано към формиране и развитие на ключовите компетентности и умения.
1.4. Развитие на STEM образованието и образованието в дигитална среда чрез балансирано използване на дигиталните образователни ресурси и традиционните методи на обучение.
1.5. Постигане на устойчивост/повишаване на резултатите от НВО и ДЗИ.
1.6. Повишаване на качеството на образователния процес чрез мотивиране на учениците за участие в олимпиади, национални и международни конкурси, състезания и други творчески изяви, извънкласни дейности и чрез осигуряване на разнообразни занимания по интереси по Наредбата за приобщаващо образование.
1.7. Повишаване на квалификацията на педагогическите специалисти, насочена към напредъка на децата и учениците, както и към подобряване на образователните им резултати.
1.8. Екипна работа на учителите за интегриране на учебното съдържание, за ефективно осъществяване на междупредметни връзки и за работа върху усвояване на свързващите компетентности у учениците.
1.9. Ефективно взаимодействие и общуване с родителите като участници в образователно- възпитателния процес и социализацията на учениците.

Приоритетна област 2. Патриотично възпитание, формиране на национално самосъзнание и общочовешки ценности на децата и учениците.
2.1. Възпитание в патриотизъм.
2.2. Изграждане на национално самосъзнание.
2.3. Формиране на общочовешки ценности.


Приоритетна област 3. Осигуряване на условия за физическа активност и участие
в спортни дейности.
3.1. Организиране на вътрешно  училищни състезания от спортния календар на ПГИТ.
3.2. Участие в състезания от спортния календар на Дряновска община, други спортни мероприятия организирани от държавни институции и спортни клубове.
3.3. Участие в Национални програми за развитие на спорта в училище.
3.4. Подобряване на спортната материално-техническата база.


Приоритетна област 4: Изграждане и поддържане на училищна организационна култура чрез институционални политики в подкрепа на гражданското, здравното, екологичното и интеркултурното образование:
4.1.  Изграждане и поддържане на демократична училищна организационна култура, която
насърчава спазването на споделени правила, процедури, традиции и колективни ценности чрез:
4.1.1 Поддържане на училищни ритуали, свързани със:
а) откриването на учебната година – на 15 септември всички ученици, педагогически специалисти и гости посрещат и изпращат училищното знаме, носено от знаменна група (знаменосец и две асистентки, показали отлични резултати в образователния процес и избрани на заседание на ПС); ученик (показал отлични резултати в образователния процес и избран на заседание на ПС) издига националния флаг;
б) официално раздаване на удостоверението за завършен първи прогимназиален етап на обучение  и дипломата за средно образование;
в) награждаване на отличили се ученици и учители;
г) поддържане на училищен кът ,посветен на личността и делото на патрона на училището Рачо Стоянов и кът за съхраняване на училищното знаме;
д) честване на националния празник, на официалните празници, на дните на национални герои и будители, на празника на патрона на училището;
е) тържествено изпращане на завършилите зрелостници.
4.1.2. Продължаване на традициите:
а) поддържане на училищна униформа 
б) ежегодно разучаване и изпълняване на националния химн на училищните празници;
4.1.3. Възпитаване в трайни навици за отдаване на почит и израз на националното самосъзнание чрез:
а) изслушване на националния химн в тържествени за държавата и училището моменти. Всички училищни тържества започват с химна на Р. България и издигане на националния флаг в двора на училището.
б) поставяне на националния флаг на фасадата на училището.


4.2.  Подкрепа на инициативността и участието на учениците чрез подходящи за възрастта им включващи демократични практики, чрез:
4.2.1. Ефективно функциониране на Ученически съвет като форма на ученическо самоуправление и представителство;
4.2.2. Организиране на доброволчески дейности;
4.2.3. Поддържане на информационно електронно табло и поддържане на профили на училището и на Ученическия съвет на училището в социалните мрежи и на интернет страница на училището с активното участие на ученици;
4.2.4. Организиране на училищни кампании, подкрепящи здравето, толерантността и опазването на околната среда;
4.2.5. Организиране на училищни празници и събития съобразно календара на световните,
европейските, националните, общинските и културните дати и празници;
4.2.6. Организиране на обучения на връстници от връстници;
4.2.7. Проучване на мненията, нагласите и очакванията на учениците относно процеса и съдържанието на училищното образование и предложения по училищния живот чрез ежегодно анкетиране.
4.2.8. Насърчаване на информалното учене за научаване чрез правене извън часовете за формално образование и неформално обучение както на територията на училището, така и чрез организиране на учебни екскурзии, посещения на музеи, театри, културни и научни институти и гр.
4.3.  Осъществяване на гражданското, здравното, екологичното и интеркултурното образование:
4.3.1. В процеса на придобиване на знания по всички учебни предмети.
4.3.2. В часа на класа, включително и чрез ученическото самоуправление.
4.3.3. В заниманията по интереси в рамките на учебния ден.
4.3.4. В рамките на дейностите по обща подкрепа за личностно развитие.
4.3.5. В „Занимания по интереси” по чл. 20 от Наредба за приобщаващото образование от 2016 година.
4.3.6. Гражданското, здравното, екологичното и интеркултурното образование се осъществява интегрирано чрез ориентиране на общообразователните предмети към придобиване на ключови компетентности по чл.77, ал. 1 от Закона за предучилищното и училищното образование.
4.4.7. Чрез изучаване на учебния предмет „Гражданско образование“ в XI и XII клас.


4.4.  ​Приобщаване на учениците към основните демократични принципи и стандарти:
4.4.1. Прилагане на демократични принципи на взаимоотношения между ученици, родители, учители и общественост, зачитане на правото на другите, взаимопомощ, сътрудничество и отговорност.
4.4.2. Насоченост на цялостния образователно-възпитателен процес към приобщаване на учениците към основните демократични принципи.
4.4.3. Обучение в часовете на класа, по различните учебни предмети и в извънкласни форми, способстващо за изграждане на активна гражданска позиция на всеки ученик, свързана с
проблемите на съвременната българска култура, с нравствените ценности и религиозни представи.
4.4.4. Изграждане на умения за работа в мултикултурна и мултинационална среда чрез цялостната дейност на училището.
Приоритетна област 5. Прилагане на Механизъм за съвместна работа на институциите по обхващане и включване в образователната система на ученици в задължителна училищна възраст
5.1. Активно участие на педагогически специалисти в екипа за обхват на район Дряново.
5.2. Прилагане на целенасочени мерки за превенция на отпадането на учениците на прехода между X и XI клас, съгласно приоритетна област 9 от настоящата стратегия.
5.3. Обмен на информация между институциите чрез ИСРМ за установяване и актуализиране на статуса на всеки ученик.
5.4. Осигуряване на оптимален брой паралелки по училищния и държавния план-прием за обхващане на учениците в задължителна училищна възраст.
5.5. Поддържане и обмен на информация с близки по район на обхват училища.
Приоритетна област 6. Предоставяне на равни възможности за обучение и/или възпитание
6.1. Осигуряване на условия за равен достъп до качествено образование и развитие на потенциала на всеки ученик, с цел неговата личностна, професионална и гражданска реализация в обществото.
· Осигуряване на помещения и пространства за общо ползване; санитарно- хигиенни и спомагателни помещения; медицински кабинет; кабинет на педагогическите съветници; библиотека; административни кабинети;
· Осигуряване на достъпност на информацията и комуникацията- достъп до видовете средства за комуникация и информация (телефони, компютри, интернет);
6.2. Пълноценна интеграция на децата от различни социални групи.
· Осигуряване на достъп до информация за правата и задълженията на учениците, за предлаганите програми за обучение и дейности в училище посредством сайта на училището и социалните мрежи на училището.
· Осигуряване на учебници според потребностите на учениците.
· Осигуряване на специализирани софтуерни продукти.
6.3. Успешно завършване на учениците от уязвими групи.
· Осигуряване на адаптирано учебно съдържание съобразно индивидуалните потребности на учениците, чрез подходящи обучителни материали и учебни помагала.
· Осигуряване на удължено време за провеждане на национално външно оценяване и държавните зрелостни изпити
6.4. Възпитаване в дух на толерантност на учениците в ПГИТ
· Насърчаване на сътрудничество, взаимно разбиране и култура на толерантност на учениците, чрез спазване на правата и задълженията в училище.

Приоритетна област 7. Приобщаване на деца и ученици
7.1. Осигуряване на обща подкрепа за личностно развитие и гарантиране участие и изява на всеки ученик в училището. Общата подкрепа за личностно развитие в училището, която е насочена към всички ученици, гарантира участието и изявата им в образователния процес и в дейността на училището и включва:
7.1.1. Екипна работа между учителите и другите педагогически специалисти която включва:
· Обсъждане на дейностите за обща подкрепа, в които се включват учениците - обмен на информация и на добри педагогически практики с цел
подкрепа на всички учители за подобряване на работата им с учениците в класа;
· Провеждане на регулярни срещи за:
а) преглед и обсъждане на информация за обучението и развитието на ученик/ци;
б) определяне на конкретни дейности от общата подкрепа само за отделни ученици, насочени към превенция на насилието и преодоляване на проблемното поведение;
в) определяне на конкретни дейности от общата подкрепа само за отделни ученици, насочени към превенция на обучителните затруднения.

7.1.2. Допълнително консултиране по учебни предмети:
· Консултирането по учебни предмети да се провежда извън редовните учебни часове от учителите по предмети ежеседмично в рамките на учебната година.
· Утвърждаване на график не по-късно от 15 октомври за първия учебен срок и не
по-късно от 20 февруари за втория учебен срок, в който се определя приемно време и място на всеки учител, поставя се на видно място в сградата на училището и се публикува на интернет страницата на училището.
· Информиране на родителите за възможностите за допълнително консултиране по учебните предмети.

7.1.3. Кариерно ориентиране на учениците:
· Информиране за видовете подготовка в училищното образование и профилите;
· Консултиране за разкриване на интереси, нагласи и мотивация за избора на образование и професия;
7.1.4. Занимания по интереси:
· Подкрепяне на развитието на ключовите компетентности на учениците в областта на математиката, информатиката, природните науки и технологиите и подпомагат професионалното ориентиране на учениците.
· Развиване интегрирането на ключовите компетентности и насърчават креативното мислене на учениците.
7.1.5. Библиотечно-информационно обслужване:
· Осигуряване на свободен достъп на учениците до информация от различни документални източници в библиотечния фонд и в глобалната мрежа с цел изграждане на навици за четене и компетентности за търсене и ползване на информация;
· Формиране в учениците на умения за търсене и ползване на информация и изграждане на навици за непрекъснато самообразоване;
7.1.6. Грижа за здравето:
· Създаване на условия за достъп на учениците до медицинско обслужване;
· Осигуряване на сигурна и безопасна материална база и медицинско лице в училището;
7.1.7. Поощряване с морални и материални награди:
· Включване в Правилника за вътрешния ред на училището на условия и ред за поощряване на учениците с морални и материални награди;
· Изготвяне и връчване на грамоти на ученици, класирани на общински кръг на олимпиади и състезания;
7.1.8. Дейности за превенция на насилието и преодоляване на проблемното поведение:
· Осигуряване на психологическата подкрепа от психолог;
· Предоставяне на методическа помощ на учителите за превенция на тормоза и насилието и за преодоляване на проблемното поведение на учениците;
7.1.9. Дейности за превенция на обучителните затруднения:
· Определяне на потребностите на учениците от логопедична работа;
· Провеждане на терапевтична дейност с ученици с комуникативни нарушения;
· Консултиране на учители за особеностите и потребностите на ученици с комуникативни нарушения;

7.1.10. Логопедична работа:
· Превенция на комуникативните нарушения и на обучителни трудности;
· Диагностика на комуникативните нарушения;
· Консултативна дейност с учители и родители на ученици с комуникативни нарушения;
7.2. Осигуряване на допълнителна подкрепа за личностно развитие на учениците в училището
· Сформиране на ЕПЛР;
7.3. Изграждане на позитивен психологически климат
· Създаване на условия за сътрудничество, ефективна комуникация и отношения между всички участници в образователния процес;
· Предоставяне на методическа помощ на учителите за превенция на насилието и за преодоляване на проблемното поведение на учениците;
· Организиране на дейности за превенция на агресията и мотивация за преодоляване на проблемното поведение;
· Поддържане на непрекъсната връзка и взаимодействие с родителите на учениците за справяне с проблемното им поведение и приобщаване към средата на училището.
Приоритетна област 8. Противодействие на тормоза и насилието
8.1. Поддържане и развитие на цялостна политика за изграждане на сигурна образователна среда без насилие и тормоз в училище, която да бъде споделена с всички участници в образователния процес.
8.2. Следване на конкретни превантивни мерки и дейности за предотвратяване и противодействие на насилието и тормоза в училище.
8.3. Прилагане на комплекс от мерки по интервенция, което да доведе до спиране и разрешаване на вече възникнали ситуации на насилие и тормоз в училище.
Приоритетна област 9. Превенция на риск от ранно отпадане от системата на предучилищното и училищното образование
9.1. Идентифициране на рисковите фактори за преждевременното отпадане или напускане на училището с оглед ограничаване на последиците от тях:
· социално – икономически: ниски доходи, лошо качество на живот на определени социални слоеве, задължение на по-голямото дете в семейството да гледа по-малкия си брат/сестра, използване на детето като трудов ресурс;
· образователни причини: слаб интерес към учебния процес и произтичащото от това нежелание да се посещава училище, изоставане в усвояването на учебния материал и риск от отпадане („ранен учебен неуспех”).
· етнокултурни причини: по-ниска ценност на образованието и др. ;
· психологически причини: неувереност, чувство за неуспех, отчуждение от натрупания училищен опит, наличие на конфликтни отношения със съученици и/или учители и др.
· институционални причини: недостатъчно координираният подход между различните служби и специалисти на национално, регионално, местно и училищно ниво за справяне с преждевременното напускане на училище и др.;
· причини, свързани със здравния статус.
9.2. Системно наблюдение от страна на педагогическите специалисти за възникването на риск от преждевременно напускане на училище и при установяване на такъв писмено уведомяване на директора и реализиране на мерки за превенция.
9.3. Реализиране на приобщаващо образование и подкрепа личностното развитие на учениците.
9.4. Повишаване участието и ангажираността на родителите, основно в екипите за личностна подкрепа, Обществен съвет;
9.5. Утвърждаване на индивидуалното и групово наставничество;
9.6. Кариерно ориентиране и консултиране на ученика и семейството му, с цел оказване на съдействие за информиран избор на образователен и професионален път и въздействие върху мотивация за оставане в училище и придобиване на образователна степен.
9.7. Създаване на подходящи условия за реинтегриране в образователната система на преждевременно напусналите я ученици;
9.8. Поддържане на системни контакти с дирекция „Социално подпомагане“.

V. АДМИНИСТРИРАНЕ И ФИНАНСИРАНЕ
Постигането на заложените в стратегията в ПГИТ цели по приоритетни области за петгодишен период е обвързано с приемането и гласуването от Педагогическия съвет на годишни планове за дейностите за изпълнение на стратегията, включващи времеви график, отговорни лица за изпълнение на конкретните дейности и източници на финансиране.
Плановете се разработват на базата на обобщен анализ на силните и слабите страни на училището, на годишни анализи на изпълнението на стратегията и установените потребности в сферата на качеството на образователния процес.
Мониторингът по изпълнение на предвидените в плана дейности е приоритет на ръководството на училището с активното участие на Обществения съвет като орган за граждански контрол.
ПГИТ работи на делегиран бюджет и е второстепенен разпоредител с бюджетни средства. Има опит при планирането и разходването на финансовите средства. Всички финансови години приключват без неразплатени задължения. Изградената система за финансово управление и контрол на публичните средства в училище гарантира сигурност при управлението на финансовите средства.
Голяма част от предвидените дейности за постигане на целите не изискват финансиране. Те зависят от активната намеса на човешки фактор чрез осъществяването на меки мерки, политики и дейности.
    Финансирането на дейностите се осигурява от:
                        -   Делегирания бюджет на училището;
        - Целеви средства от първостепенния разпоредител с бюджета – Дряновска община;
        - Средства от проекти и програми, финансирани от Европейския съюз;
 - Средства по националните програми и проекти на Министерството на              образованието и науката;
              - Други източници.

VІ. Индикатори за измерване ефективността от реализиране на планираните дейности и постигане на стратегическите цели
· Успех на учениците по учебни предмети и класове и среден успех на училището.
· Резултати от НВО и ДЗИ.
· Брой участници и резултати от олимпиади, национални и международни конкурси, състезания и други творчески изяви.
· Брой отсъствия на учениците от учебни занятия.
· Брой на изоставащите ученици.
· Брой ученици на поправителни изпити.
· Брой ученици с наложени санкции.
· Брой ученици с изявени дарби, с обучителни трудности или в риск от отпадане от училище, за които е осигурена подкрепа за личностно развитие.
· Брой учители участвали в квалификационни форми и придобили по-висока ПКС.
· Брой разработени и реализирани национални и международни проекти и програми.

VII. Заключителни бележки:

Стратегията отразява намеренията на педагогическия колектив на ПГИТ „Рачо Стоянов” - Дряново за повишаване на качеството на предлаганото образование през следващите 4 учебни години. При определяне на приоритетните области, включени в тази стратегия, сме се ръководили от разбирането, че развитието на образователната система има за основна цел формиране на свободна и творческа личност, както и че обучаваните трябва да намерят съвременни решения на  своите образователни очаквания и да получат адекватна подготовка за бъдещата им професионална реализация, кариерно и личностно развитие.
Настоящата стратегия за развитие на ПГИТ „Рачо Стоянов“ е отворен документ, подлежащ на непрекъснато развитие и обогатяване в съответствие с промените в нормативната база и изискванията на бизнеса.

